
Grozījumi Ministru kabineta 2010. gada 16. marta noteikumos Nr. 264 "Īpaši aizsargājamo dabas teritoriju vispārējie aizsardzības un izmantošanas noteikumi"
Izdoti saskaņā ar likuma "Par īpaši aizsargājamām dabas teritorijām" 14. panta otro daļu un 16. pantu
· Izdarīt Ministru kabineta 2010. gada 16. marta noteikumos Nr. 264 "Īpaši aizsargājamo dabas teritoriju vispārējie aizsardzības un izmantošanas noteikumi" (Latvijas Vēstnesis, 2010, 50. nr.; 2017, 76. nr.; 2018., 49. nr.; 2020, 115. nr.) šādus grozījumus:
· 1. Izteikt 44.1. apakšpunkta otro teikumu šādā redakcijā:
· "Aizsargājamā koka teritorijā pieļaujama dabas tūrisma un izziņas un atpūtas infrastruktūras objektu, transporta, sakaru, enerģētikas, ūdensapgādes un kanalizācijas inženiertīklu izbūve un atjaunošana, kā arī ēku pārbūve, atbilstoši kokkopja (arborista) atzinumam, izmantojot metodes, kuras mazina negatīvo ietekmi uz aizsargājamā koka augtspēju;"
·  
· 2. Izteikt 46.punktu šādā redakcijā:
· "46. Aizsargājamā koka nociršana (novākšana) pieļaujama tikai gadījumos, ja tas kļuvis bīstams un nav citu iespēju novērst bīstamības situāciju (piemēram, apzāģēt zarus, izveidot atbalstus), vai tas nepieciešams, lai nodrošinātu nacionālo interešu objekta realizēšanu, sabiedrības veselības aizsardzības, drošības vai citas sevišķi svarīgas, arī sociāla vai ekonomiska rakstura intereses, vai videi primāri svarīgas labvēlīgas izmaiņas. Koku nocērt (novāc) pēc Dabas aizsardzības pārvaldes rakstiskas atļaujas saņemšanas."
·  
· 3. Papildināt 49.punktu ar otro teikumu šādā redakcijā:
· "Lai nodrošinātu nacionālo interešu objekta realizēšanu, sabiedrības veselības aizsardzības, drošības vai citas sevišķi svarīgas, arī sociāla vai ekonomiska rakstura intereses, vai videi primāri svarīgas labvēlīgas izmaiņas, pieļaujama koku ciršana bez aizsargājamā dendroloģiskā stādījuma rekonstrukcijas projekta, saņemot Dabas aizsardzības pārvaldes rakstisku atļauju."
·  
· 4. Papildināt 52.punkta pirmo teikumu aiz vārda un iekavas "zīmes)" ar vārdiem:
· "vai tas nepieciešams, lai nodrošinātu nacionālo interešu objekta realizēšanu, sabiedrības veselības aizsardzības, drošības vai citas sevišķi svarīgas, arī sociāla vai ekonomiska rakstura intereses, vai videi primāri svarīgas labvēlīgas izmaiņas."
·  

	Ministru prezidents
	(paraksts*)
	V. Uzvārds

	Ministrs
	(paraksts*)
	V. Uzvārds


* Dokuments ir parakstīts ar drošu elektronisko parakstu

